<page>166r</page>

<image>http://gallica.bnf.fr/ark:/12148/btv1b10500001g/f337.item.r=</image>

<div>  
<id>p166r\_1</id>  
<head>Pour la boutique</head>

<ab>Si quelque chose est obmis: le <pro>moissonneur</pro> pour laisser quelques<lb/>

espis n'est pas repris.<lb/>

Si quelques <pro>artisans</pro> se plaignent qu'on descouvre les secrets<lb/>

des arts et que les de<x>e</x>sses <pl>eleusines</pl> se plaignent co<exp>mm</exp>e à <pn>N.</pn><lb/>  
pytagorien de ce que on ha divulgué leurs mysteres, excuse<lb/>

toy sur le dire des anciens <pl>Hebrieulx</pl> recité par <pn>Josephe</pn>.</ab>

<ab>

Comme la <al>poulle</al> cherche curieusement, parmy les bourriers<lb/>

dejectés d'une mayson, une miette ou quelque grain qu'elle<lb/>

depart à ses <al>poulsins</al>, ainsy aulx orphelins distribue on<lb/>

ce qui a esté cherché parmy les arts estimés villes &amp; abjects.</ab>

<ab>

Table de <pn>Cebés</pn>, oysive. Mays La Boutique represente<lb/>

toutes choses actives. </ab>

<ab>

Si le zelotype reprend que ce sont choses ramassées &amp; prinses d'aultruy,<lb/>

responds que, puys que <la>Nullum est jam dictum quod non dictum aut factum<lb/>

sit prius</la> &amp; que on tient que dans l'espace de mille ans tous les arts ont<lb/>

esté inventés, que tu ne penses pas pouvoir inventer quelque chose nouvelle,

mays bien retrouver de nouveau les livres de <pn>Numa</pn> ensepvelis<lb/>

&amp; de long temps incogneus &amp; oubliés, pour les publier à ceulx qui les ignorent;<lb/>

que le jour precedent est praecepteur du subsequent, par ainsy que tu as<lb/>

eu besoing d'aprendre des praecedents pour enseigner les subsequents. Les<lb/>

<pl>Latins</pl> ont prins des <pl>Grecs</pl>, co<exp>mm</exp>e <pn>Ciceron</pn> de <pn>Platon</pn> &amp; <pn>Vergile</pn> d'<pn>Homere</pn>.<lb/>

<pn>Aule Gelle</pn> <pn>Valere Max<exp>ime</exp></pn> n'ha faict qu'un reveil de divers autheurs<lb/>

desja escripts. <pn>Tite Live</pn>, son xxiiii l<exp>i</exp>b<exp>vre</exp> du 2 ou 3e de <pn>Polybe</pn>.<lb/>

<pn>Serapis</pn>estoict estimé entre les <pl>Aegiptiens</pl> inventeur de l'agriculture, &amp; touteffois<lb/>

<pn>Cerés</pn> entre les <pl>Siciliens</pl>. <pn>Pythagore</pn> &amp; aultres de <pl>Tyanée</pl> ont aprins par<lb/>

leurs peregrinations les disciplines desquels ilz se sont dicts inventeurs<lb/>

en leur pays. &amp; le <pro>tisserant</pro> ne sera <add>il</add> poinct dict avoyr faict la toile<lb/>

ou l'estoffe precieulx, encores quil n'aye tainct &amp; retors, devidé &amp; praeparé<lb/>

les bobines &amp; pelotons? Le <pro>masson</pro> n'avoir faict la maison, ains<lb/>

seulem<exp>ent</exp> ramassé les pierres toutes faictes? <la><pn>Apollo</pn> a <pn>Chirone</pn> <pro>medicari</pro><lb/>

didicit &amp; tamen deus medicinae habitus. <pn>Homerus</pn> Orphei poema<lb/>

imitatus est, nam cum <pn>Orpheus</pn> sic prius exorsus esset, 'Iram cane dea<lb/>

<pn>Cereris</pn> frugiferentis', ita reddit <pn>Homerus</pn>, 'Iram cane dea <pn>Pelidae</pn><lb/>

<pn>Achillis</pn>'. In <pn>Justino martire</pn>, Circa princip.</la></ab>

</div>